Wynmaker: Abrie Beeslaar | Vrouekeur
written by Caxton Magazines staff 04/01/2016
Abrie Beeslaar van Kanonkop-landgoed buite Stellenbosch is onlangs aangewys as die International Wine and Spirit Competition se Internasionale Wynmaker van die Jaar.
Die plaas is ook vereer met die Perold-trofee vir pinotage en aangewys as die Suid-Afrikaanse Produsent van die Jaar. Hy sê die toekenning was 'n groot eer en hy is baie dankbaar daarvoor.
Hy is al die afgelope 16 oeste op die plaas en hoewel hy van jongs af aan die wynbedryf blootgestel is, het hy eers op universiteit besluit om 'n loopbaan daarvan te maak.
Abrie is getroud met Jeanne en hulle het twee kinders, Ben (6) en Emma (5). Sy doen hul eie wyn se administrasie en die gesin woon op die plaas. Abrie sê hy geniet die pragtige omgewing op die plaas en die feit dat hy vier braaiplekke binne en een buite het!
Abrie se skaduwee op die plaas is Max, 'n rifrug en Abrie lag as hy vertel dat Max soos 'n stert voel!
Ek wou 'n dokter word, maar is baie bly my lewe het 'n ander rigting ingeslaan.
Ek het al oorsee, in Duitsland en Portugal, gewerk. Suid-Afrika het die potensiaal om die beste wyne in die wêreld te maak, dus is ek baie gelukkig hier.
Daar is te veel kompetisies, en dit skep verwarring onder die publiek. Ons fokus op een plaaslik en een internationaal.
Kanonkop is die oupa met die pyp op die stoep, en die ouma met die vars gebakte brood. Dit is deel van SA soos braaivleis.
Dat dit lewe. 'n Wyn is nooit 100% dieselfde nie. 'n Glas rooiwyn proe anders by die huis teenoor wanneer jy by die see sit en 'n vuurtjie brand in die agtergrond.
Om Beyers Truter se skoene op Kanonkop vol te staan, en om aan te hou wat my voorgangers begin het.
Uit die aard van die saak die twee Wynmaker van die Jaar-toekennings, en dit wat ons oor die algemeen op Kanonkop doen en bereik.
Die eerste uitdaging is om verby al die negatiewe aspekte te kyk en te fokus op gehaltewyn. Die droogte gaan ook 'n uitdaging wees.
Ons moet meer stories vertel, en minder harde bemarking gebruik. Elke kelder het 'n geskiedenis en stories wat baie meer eg is as modelle wat langs die strand lê en wyn drink. Almal weet ons mag nie op die strand drink nie.
Ek en my vrou was op 'n naweekwegbreek en ek het 'n paar monsters wyn saamgevat om 'n finale versnit op te maak. Ek kon nie besluit watter een die beste is nie, en toe help Jeanne (wat nie eintlik wyn drink nie) my om die regte een te kies.
Wat is die grootste fout wat verbruikers tuis maak met die a. gooi en b. stoor of berging van wyn?
a. Maak jong rooiwyn 'n uur of twee voor dit gedrink word, oop; b. Stoor dit teen 'n konstante temperatuur 15 – 20°C. Die spasie tussen jou bed en die vloer is nie 'n kelder nie.
Wat is die een ding wat min mense van wyn weet?
Pinotage is 'n kultivar wat gemaak is van pinot noir en cinsaut, en is 'n eg Suid-Afrikaanse druif.
Hulle drink hopeloos te min. Ons drink 7 liter per kop teenoor Italië se 45 liter per kop.
Pinotage – dié kultivar haal die beste uit 'n wynmaker. Jy is bereid om die moeite te doen, en maak 'n goeie Pinotage, of jy skeep af en maak 'n gemiddelde rooiwyn.
Ek stap baie in die wingerd, dit is waar ek die meeste van my dinkwerk doen.
Ons het so 'n diverse omgewing – grond, temperatuur, reënval. Ons kan in 'n kort afstand baie verskillende wyne maak.
Laat iemand nuwe wyne vir jou 'blind' skink teenoor 'n wyn waarvan jy hou. ´n Mens vorm dan 'n eerlike opinie.
Ek hou van mooi, verouderde wyne van Kanonkop. Dit is so goed soos die beste in die wêreld.
Ons is nie in beheer nie.
Beyers Truter, en die Pinotage Assosiasie se bestuur.
"Pinotage is the juice extracted from women's tongues and lion's heart. After having a sufficient quantity one can talk forever and fight the devil."
Toe ek begin wynmaak het, het Oom Olla Olivier vir my gesê: "Jy is nie 'n wynmaker se gat werd nie."